Curcan intreg la cuptor Reteta  

Ingrediente:
● Curcan intreg - 6 kg  (un curcan de 5-6kg am avut eu)
● Unt - 100 g  (sa fie rece, de la frigider)
● Sare - 1 lingura 
● Ceapa - 2 buc 
● Usturoi - 1 buc  (adica o capatana mare, cu 6-7 catei de usturoi in ea)
● Portocale - 1 buc 
● Frunza de dafin - 2 buc 
● Cuisoare - 5 buc 
● Vin alb demisec - 100 ml 
● Morcovi - 1 buc 
● Telina - 0.5 buc 
● Scortisoara macinata - 1 lingurita 
● Rozmarin - 1 lingurita 
● Boia ardei dulce - 1 lingurita 
● Usturoi granulat(praf) - 1 lingurita 
● Cimbru - 1 lingurita  (eu am avut verde, proaspat)

Mod de preparare:
1. Bineinteles aveti grija sa curatati si spalati bine curcanul. Recomand sa taiati partile mai subtiri de la aripi, eu l-am cumparat deja fara ele.
2. Intr-un bol amestecati 1 lingura de sare cu cate 1 lingurita de scortisoara, rozmarin, boia, usturoi pudra si cimbru.
Aceste mirodenii sunt optionale, mie mi-au placut mult cum s-au combinat la curcan, data viitoare nu schimb nimic.
3. Cu aceasta compozitie ungeti si frecati bine curcanul pe interior si exterior, fara mila.
4. Recomand sa-l lasati 2-3 ore la patruns, dar chiar mai bine peste noapte, in frigider.
Ideal ar fi sa va organizati in asa fel incat seara sa-l marinati si a 2-a zi de dimineata va apucati sa-l puneti in cuptor.
5. Dimineata, inainte sa-l puneti la cuptor, pregatiti mai intai setul din poza - 1 ceapa, 1 usturoi mare, 1 portocala, 5 cuisoare si 2 frunze de dafin. Ceapa, portocala si usturoiul se spala cu tot cu coaja.
Pe langa acestea curatati 1 morcov, telina si 1 ceapa.
6. Cuisoarele le infigeti in portocala sau ceapa, sa nu se imprastie prin curcan si pe urma sa le cautati prin carne :)
7. Ceapa si capatana de usturoi se taie in jumatati mari.
8. Portocala se taie in sferturi, dar aveti grija sa nu iasa cuisoarele.
9. Untul rece se taie in 6 bucatele uniforme si il pastrati deocamdata la frigider.
10. Luati tava mare de cuptor si puneti in ea 1 morcov, 1 ceapa si telina taiate bucati mai mari.
Deasupra turnati 100ml de vin alb.
11. Aranjati curcanul in mijlocul tavii, peste aceste legume si vin.
12. Sub pielea pieptului de curcan aranjati uniform cele 6 bucati de unt.
13. In burta puneti portocala, cuisoarele si tot setul - usturoiul, ceapa, frunza de dafin.
14. Recomand sa-i legati picioarele cu o ata de bucatarie, asa curcanul nu se deformeaza la copt si isi pastreaza o forma frumoasa.
15. Cam asta este, curcanul nostru e aliniat si gata de pus in cuptor.
16. Acum acoperiti pieptul cu o bucata de folie mai mica.
17. Apoi inveliti tot curcanul cu 2 bucati de folie mai mare.
18. Puneti la cuptor preincalzit la 200 de grade pentru 3 ore.
De obicei timpul de coacere se calculeaza in functie de greutatea curcanului, la fiecare kg inmultiti 30 de minute in cuptor. Daca aveti curcan mai mic, il tineti respectiv calculelor.
19. Dupa 3 ore il scoateti din cuptor si dati la o parte toate foliile.
20. Se unge deasupra cu zeama lasata in tava si il puneti inapoi in cuptor pentru inca 1 ora, sa se rumeneasca frumos.
21. La fiecare 20 de minute il mai ungeti cu zeama si grasimea din tava, sa se formeze o crusta uniforma si rumena.
22. Daca ati facut totul bine, la final ar trebui sa obtineti asa o frumusete de curcan - rumenit bine si foarte fraged.
Scoateti din cuptor, mai ungeti bine cu zeama din tava.
23. Se inveleste iar complet cu folie si se lasa inca 2 ore sa se patrunda la temperatura camerei.
24. Apoi il puneti frumos pe masa festiva, scoateti atent din tava pe un platou mare - daca nu va descurcati il puneti cu tot cu tava pe masa. Sa aveti un cutit bun la indemana, taiati bucati din carnea de curcan si o aranjati la fiecare in farfurie.
Sosul din tava il puneti intr-o sosiera si turnati peste carnea din farfurii, va asigur ca va fi mi-nu-nat! Bineinteles, cu orice garnitura sau salata preferati.
Pofta Buna!